kardosdrur/scandi-wiki huggingface dataset:
Bramdrupdam Trinbræt

Bramdrupdam Trinbræt var et trinbræt på Troldhede-Kolding-Vejen Jernbane (1917-68). Det lå for enden af Damstien i Bramdrupdam, som nu er en bydel i Kolding. Trinbrættet havde et rødbrunt venteskur af træ – og en kiosk, hvilket var usædvanligt for et trinbræt. Det lå ved den gamle dam, bag det nu nedrevne mejeri. 

Øst for trinbrættet gik banen gennem 3 viadukter under hovedvejen Kolding-Vejle, en gangsti og Kolding-Egtved Jernbane, der havde station i Bramdrupdam, men blev nedlagt allerede i 1930.

Eksterne kilder/henvisninger 
 EVP (Erik V. Pedersen): TKVJ Stationer 2

Bygninger, konstruktioner og anlæg i Kolding
Nedlagte jernbanestationer i Danmark
Transport i Kolding
Irland ved sommer-OL 2012

Irland deltog under Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Referencer 

Lande ved sommer-OL 2012
2012
Britiske Jomfruøer ved sommer-OL 2012

Britiske Jomfruøer deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

 

Lande ved sommer-OL 2012
Britiske Jomfruøer ved sommer-OL
Carsten Tank Nielsen

Carsten Tank Nielsen (født 18. december 1818 i Kristiania, død 1. august 1892 sammesteds) var en norsk telegrafdirektør. Han var søn af Jacob Nielsen og far til Yngvar Nielsen.

Nielsen gennemgik 1832—1838 Søkadetinstituttet i Fredriksværn og efter udnævnelse til sekondløjtnant i marinen 1839—1842 den militære højskole, hvorefter han blev ansat som assistent hos fyrdirektøren. I denne stilling forestod han i årene 1843—1854 opførelsen af en række fyr langs Norges sydkyst. Under krigsudsigterne 1849 anstillede han undersøgelser for anlægget af en optisk telegraflinie mellem Kristiania og Nevlunghavn; senere fik han af departementet opfordring til at gøre sig bekendt med de svenske optiske telegrafer. Sin opfattelse af telegrafvæsenet nedlagde han imidlertid i en ved udgangen af 1850 indgiven forestilling om Anlæg af elektromagnetiske Telegrafer mellem de vigtigste Steder for Rigets Forsvar. På grundlag af denne og en betænkning og indstilling, afgiven af en kongelig kommission, gik Stortinget 1854 ind på at bevilge de fornødne midler til anlæg af den første norske telegraflinie, mellem rigsgrænsen ved Fredrikshald og Mandal. Dette arbejde forestods af Nielsen, der 1856 overtog telegrafdirektørembedet. I denne stilling, som han beklædte til sin død, grundlagde og organiserede han det indenlandske telegrafnet og fuldendte det i alle sine hovedtræk; telegrafforbindelserne med udlandet kom ligeledes i stand på hans initiativ, og han øvede megen indflydelse på den internationale ordning af hele verdens telegrafvæsen. Også i andre offentlige hverv var Nielsen en meget benyttet mand; særlig må fremhæves hans fortjenstfulde arbejde som formand i den 1877—1880 nedsatte kongelige havnearbejdskommission.

Kilder 

 

Søofficerer fra Norge
Nordmænd i 1800-tallet
Personer fra Oslo
Kommandører med stjerne af Sankt Olavs Orden
Schleicher ASK 21

ASK 21 er et tosædet glasfiber-svævefly med hovedplanet placeret midt på kroppen og T-hale. Flyet er konstrueret til skoleflyvning, men kan også anvendes til strækflyvning og kunstflyvning.

Design og udvikling 

ASK 21 blev designet af Rudolf Kaiser som erstatning for den populære ASK 13 og skulle være et moderne to-sædet fly, som skulle gøre det let at skifte mellem flyvning med instruktør og højtydende ensædede fly. ASK 21 er det første tosædede fly fremstillet helt i glasfiber af Schleicher. Det fløj første gang den 6. februar 1979 og var i produktion fra samme år; til dato (2013) er mere end 900 eksemplarer fremstillet. I december 2004 fløj den selvstartende variant ASK 21 Mi for første gang.

Konstruktion 

De to sæder er tandem-anbragt og har begge styregrejer samt justerbare pedaler og ryglæn. Kroppen består af en rørformet sandwich-konstruktion, hvilket giver passiv sikkerhed og lav vægt. Vinerne er fastgjort midt på kroppen og har en hovedbjælke af glasfiber og Schempp-Hirth-luftbremser på oversiden. Vingetipperne kurver nedad, hvilket muliggør start uden en hjælper til at holde vingetippen (ASK 21 Mi har et lille hjul). Den T-formede hale har fast haleplan og et højderor med fjeder-trim og automatiske forbindelser. Der er to eller tre faste hjul under kroppen. Hovedhjulet, der er placeret lige bag tyngdepunktet, har en hydraulisk skivebremse og er anbragt bag skærme, hvilket besværliggør kontrol at hjulet tryk - en del klubber har fjernet skærmene, både for at lette vedligehold og for at hindre, at tørt græs samles i hjulbrønden og antændes af varme bremser. I halen findes enten et halehjul eller en gummiklods.

Flyveegenskaber 

Det tykke vingeprofil giver godt flyveegenskaber ved lav fart og en stall-hastighed på omkring 65 km/t. Flyveegenskaberne er godmodige; den staller blødt med tydelige advarsler i form af rystelser og kommer let ud af den stallede tilstand. Næsen synker kun lidt, og kun rystelserne og et variometer, som viser stort synk, afslører den stallede tilstand.

Svæveflyet er utilbøjeligt til at gå i spin. Til brug for spin-træning kan der monteres et 'spin kit', som består af nogle synlige ballastvægte ved halen - massen tilpasses vægten af besætningen. Når dette kit er monteret, vil stall medføre, at den ene vinge tabes og rotation (spin) begynder. Udretning sker efter standardmetoden; modsat sideror til rotationen ophører, herefter neutralt krængror og træk ud af dykket.

Ved sideglidning, ofte anvendt for at komme af med overskydende højde, kan sideroret overcentrere aerodynamisk, og piloten må presse sideroret tilbage til neutral stilling med pedalerne.
Fly fra Tyskland
Svævefly
Luftfart i Hessen
Laust Jensen

Laust Jensen (28. august 1914 i Skærbæk Sogn – 22. august 1996) var en dansk journalist og chefredaktør.

Jensen begyndte sin karriere som journalist ved en række jyske aviser fra 1935. I 1952 blev han redaktionssekretær og senere redaktionschef på Århus Stiftstidende, men rykkede i 1958 til Politiken til en stilling som redaktionssekretær. Han var i chefredaktionen på Jyllands-Posten fra 1964 til 1970 og blev derefter chefredaktør på Berlingske Tidende, hvor han var til 1976. Her vendte han tilbage til Jyllands-Posten ansvarshavende chefredaktør og administrerende direktør indtil 1984. Fra 1985 til 1993 var han formand for avisens bestyrelse.

Laust Jensens ledelsesperiode var ikke revolutionerende, men han var hovedkraften bag at Jyllands-Posten gik fra at være jydernes avis til at blive Danmarks største morgenavis.

Jensen udgav sine memoirer i 1994 med titlen Avisen indefra. Samme år indstiftede Jyllands-Posten den journalistiske hædersbevisning Laust Jensen-prisen.

Kilde 
 Laust Jensen på Den Store Danske Encyklopædi

Journalister fra Danmark
Chefredaktører fra Danmark
Selvbiografer fra Danmark
Journalister ved Politiken
Journalister ved Berlingske
Personer fra Sønderjylland (i Danmark)
Personer i Kraks Blå Bog (afdøde)
Danskere i 1900-tallet
Jyllands-Posten
Regeringen Thorvald Stauning IV

Regeringen Thorvald Stauning IV var Danmarks regering fra 15. september 1939 til 10. april 1940 (socialdemokratisk - radikal) 

Regeringen bestod af følgende ministre.

 Statsminister: Thorvald Stauning (S) (1872-1942)
 Udenrigsminister: P. Munch (R) (1870-1948)
 Finansminister: Vilhelm Buhl (S) (1881-1954)
 Forsvarsminister Alsing Andersen (S) (1893-1962)
 Undervisningsminister: Jørgen Jørgensen (R) (1888-1974) 
 Justisminister: Svend Unmack Larsen (S) (1893-1965)
 Minister for offentlige arbejder: Axel I. Sørensen (S) (1882-1947)
 Minister for industri, handel og søfart (Handelsminister): Johannes Kjærbøl (S) (1885-1973)
 Minister for landbrug og fiskeri (Landbrugsminister): Kristen Bording (S) (1876-1967)
 Indenrigsminister: Bertel Dahlgaard (R) (1887-1972)
 Kirkeminister: Johs. Hansen (S) (1881-1953)
 Socialminister: Ludvig Christensen (S) (1878-1956)

Se også 
 Ministerium
 Minister

Stauning, Thorvald, 4, Regeringen
Erik Brandt

Erik Rud Brandt (født 16. oktober 1943 i København, død 11. marts 2023 i Hellerup) var en dansk modeskaber. Med sin hustru Margit Brandt opbyggede han Margit Brandt Design, hvor han tog sig af det forretningsmæssige mens Margit Brandt tog sig at den kreative del af virksomheden. 
Parret udviklede i 1970'erne en utraditionel forretningsstrategi med deres modemærke.

Faderen ejede konfektionsfabrikken Brandt og Salling.
Erik Brandt blev den 28. maj 1966 gift med designeren Margit Bjørløw Brandt.

Brandt var medstifter af Den Københavnske Bank i 1979.

Erik Brandt udgav i 2005 erindringsbogen Brandt.

Brandt havde et stort netværk i det danske jetset, og blev nogle gange omtalt som den dansk "jetset-godfather".

Referencer 

Personer fra København
Fabrikanter fra Danmark
Selvbiografer fra Danmark
Alexander Schleicher GmbH & Co

Alexander Schleicher GmbH & Co i Poppenhausen ved Fulda er en tysk virksomhed som laver svævefly. Det er verdens ældste svæveflyfabrikant. Virksomheden har frembragt over 10.000 svævefly, hvor Ka 8 med 1.212 eksemplarer fører foran ASK 21 (mere end 900 eksemplarer og stadig i produktion) og ASW 20 (905 eksemplarer).

Firmaet benytter sig af en høj grad af egenproduktion og er aktiv i at forbedre piloternes sikkerhed.

Historie 
Firmaet blev grundlagt i 1926 af Alexander Schleicher for penge han havde vundet som pilot i en svæveflyvekonkurrence.

Under 2. verdenskrig fremstillede man træningsfly til Hitler Jugend, som trænede på det nærliggende bjerg Wasserkuppe. Efter krigen måtte der frem til 1951 ikke fremstilles fly i Tyskland, og virksomheden faldt tilbage til møbelproduktion.

Schleicher virkede som leder af firmaet frem til sin død i 1968, hvorefter hans svigersøn Edgar Kremer tog over. Denne er siden blevet afløst af sine sønner Peter og Ulrich Kremer.

Designere 

Schleicher var selv designer på de første fly, men blev sidenhen afløst af en række designere, som har fået begyndelsesbogstavet fra deres efternavn med i flyenes typebetegnelse:
 Rudolf Kaiser: ASK, fra 1952
 Gerhard Waibel: ASW, fra 1964
 Martin Heide: ASH, fra 1981
 Michael Greiner: ASG, fra 2000.

Kilder og henvisninger 
 NORDIC GLIDING 2014:1 pp. 10-21. Portræt af virksomheden af Jens Trabolt.

Flyproducenter fra Tyskland
Svæveflyvning
Fly fra Tyskland
Luftfart i Hessen
Islagkage

Islagkage er en lagkage, der ud over lagkagebunde især består af is; den skal derfor holdes kold for ikke at smelte, den skal dog tages op, ca. 30 minutter før severing. Islagkager serveres ofte til festlige lejligheder og kan laves med for eksempel chokolade eller forskellige slags bær. Isen man bruger kan også variere efter valg af tema.

Eksterne henvisninger

Kager
Desserter
Is
Regeringen Thorvald Stauning V

Regeringen Thorvald Stauning V var Danmarks regering 10. april 1940 – 8. juli 1940.
(Samlingsregering)

Regeringen bestod af følgende ministre:

 Statsminister: Thorvald Stauning
 Finansminister: Vilhelm Buhl 
 Undervisningsminister:  Jørgen Jørgensen 
 Minister for landbrug og fiskeri (Landbrugsminister): Kristen Bording
 Minister for industri, handel og søfart (Handelsminister): Johs. Kjærbøl 
 Kirkeminister: Johs. Hansen
 Udenrigsminister: Peter Rochegune Munch
 Indenrigsminister: Bertel Dahlgaard
 Trafikminister: Axel I. Sørensen
 Socialminister: Ludvig Christensen 
 Forsvarsminister: Alsing Andersen
 Justitsminister: S. Unmack Larsen
 Ministre uden portefølje:

Søren Brorsen 
Oluf Krag 
Henrik Hauch 
Henning Hasle 
J. Christmas Møller 
Vilhelm Fibiger

Se også 
 Ministerium
 Minister

Kilder  
Regeringer 1901-1953 Danmarkshistorien.dk 

Stauning, Thorvald, 5, Regeringen
Holiday (fiktiv person)

Holiday er fiktiv person i Batman-serien, der er en fjende af Batman.
Holiday optræder i The Long Halloween (1996-1997), der er skabt af forfatter Jeph Loeb og kunstner Tim Sale.
I The long Halloween dræber Holiday  en eller flere gangstere på helligdagen og efterlader altid en ting, der har noget med helligdagen at gøre.

Dræber 
Halloween: Johny Vitty, Carmine Falcones nevø. Et græskarhoved blev efterladt
Thanksgiving: De irske, En bande af irske bøller som Carmine Falcone hyrede. En thanksgiving-kurv blev efterladt.
 Jul: Milos Grapa, Falcones bodyguard. En snekugle blev efterladt.
 Nytårsaften: Alberto Falcone, Carmines søn. Han viste sig senere ikke at være død. Et glas champagne og noget] konfetti blev efterladt.
 Valentinsdag: Nogle gangstere, som Falcone havde hyret, og nogle uskyldige mennesker der spiste i Falcones rival Sal Maronis resturant. En hjerteformet æske med chokolade blev efterladt
Skt. Patricks dag: En hel masse bøller, som Maroni havde hyret. En skovnisse-figur blev efterladt.
 1. april: Gækkeren, en af Batmans værste fjender. Han overlevede. En paraply blev efterladt
Mors dag: Bøssemageren, en våbenbutiksejer der lavede Falcones våben. En kurv med blomster blev efterladt.
Fars dag: Luigi Maroni, Sal Maronis far. Et slips i en gaveæske blev efterladt.
Uafhængighedsdagen: Jasper Dolan, en af Falcones kontakter. En figur af Frihedsgudinden blev efterladt.
Carmine Falcones fødselsdag: Carla Vitty, Falcones søster og Johnys mor.
 Labor Day: Sal Maroni
 Halloween igen: Carmine Falcone

Referencer 

Karakterer i Batman
Øksfjorden

Øksfjorden er navnet på to fjorde i Norge:
 Øksfjorden (Loppa) – en fjord i Loppa kommune i Finnmark.
 Øksfjorden (Lødingen) – en fjord i Lødingen kommune i Nordland.
Øksfjorden (Loppa)

Øksfjorden (nordsamisk Akšovuotna) er en fjord i Loppa kommune i Troms og Finnmark fylke i Norge. Fjorden er 23 km lang, og  har indløb mellem Øksfjordklubben i vest og Ystnesholmen i øst, og går først mod syd, derefter mod øst til Øksfjordbotn.

Byen Øksfjord ligger på østsiden lige indenfor mundingen. Herfra går der færge over fjorden til Sirineset på den  anden side. Der går også færge ud af fjorden og videre til Bergsfjord og Hasvik. Ved Sirineset går også den lille fjordarm Tverrfjorden mod vest.

Den yderste halvdel af Øksfjorden går mod syd, men efter at have passeret Arnnes og Bardineset svinger den halvfems grader østover. Her går Øksfjordtunnelen langs nordsiden af fjorden. Inderst i fjorden ligger Øksfjordbotn. Riksvei 882 går langs nord- og østsiden af fjorden ud til Øksfjord. Videre derfra  går Fv73, mens Fv77 går  langs vestsiden fra Sirineset. 

Fjorde i Troms og Finnmark
Loppa
Øksfjord

Øksfjord (nordsamisk: Ákšovuotna, kvensk: Aksuvuono) er en by der er administrationscenteret i Loppa kommune i Troms og Finnmark fylke i Norge. Byen har har 499 indbyggere (2012).

Øksfjord har daglige anløb af Hurtigruten og er anløbet som ligger mellem Skjervøy og Hammerfest. Nærmeste by er Alta som ligger omtrent 120 kilometer mod sydøst; Postnummret er 9550.

Øksfjord var tidligere kendt for sildeoliefabrikken som blev nedlagt 1980'erne. Stedet har i dag en moderne foderfabrik og en række fiskeopdrætsanlæg. Derudover produceres mange af flamingokasserne som bruges af lakseerhvervene i Vest-Finnmark og Nord-Troms på en fabrik i byen. Der er en række fine fiskevande og turmuligheder i området.

Referenser 

Byer i Troms og Finnmark
Loppa
SuperTed

SuperTed var en britisk tegnefilm fra Wales, der startede i 1982 og sluttede i 1988.

SuperTed handler om en defekt bamse, der reddes fra legetøjsfabrikken af en marsboer, og som kæmper mod de slemme mennesker med sine magiske kræfter.

Eksterne henvisninger 
 Christins mimreside  om SuperTed. 

Tegneseriefigurer
Fiktive bjørne
Jokkmokks gamle kirke

Jokkmokks gamle kirke () er en kirkebygning i Jokkmokk, og tilhører Jokkmokks församling i Luleå stift.

Kirken blev oprindeligt opført 1753, men nedbrændte helt i 1972. Efter branden bev kirken genopført, og eksteriøret er en rekonstruktion af den tidligere kirke; interiøret er mere moderne i farverne rødt, gult og blåt, der også findes i Jokkmokks samedragt. Kirkebygningen er ottekantet, opført i træbjælker og med valmtag. Facaden er rødmalet med sprossevinduer, og taget er dækket med tagspån. Kirken blev genindviet i 1976.

Kirkerummet har bræddegulv, brune bjælkevægge og et hvælvet tag med et lyst gråmalet træpanel. Kirkens kors, lysekroner samt salmetavle er fremstillet af tømmer fra den nedbrændte kirke.

Se også 
 Jokkmokks nye kirke

Kilder 
"Nya Svenska kyrkor Del III" (Rapport RAÄ 1997:1) side 126,

Eksterne henvisninger 

Kirker i Norrbottens län
Etableret i 1753
Gamle kirke
Barbara Hendricks

Barbara Hendricks (født 20. november 1948) er en amerikansk-svensk operasangerinde.
Blandt hendes mange opførelser og indspilninger er som soubretten Susanna i Figaros Bryllup og Heitor Villa-Lobos' Bachianas Brasileiras.

Foruden opera har Hendricks også sunget jazz
og negro spirituals.
Hun er tillige Goodwill-ambassadør for FN's Flygtningehøjkommissariat.

Eksterne kilder/henvisninger 

 

Operasangere fra USA
Operasangere fra Sverige
Sopraner
Harbardsbreen

Harbardsbreen er en af de største gletsjere på Norges fastland. Bræen ligger i Breheimen nationalpark, omkring 18 km nord for landsbyen Skjolden i Luster kommune, Vestland fylke i Norge; Bræen hænger sammen med den mindre Fortundalsbreen og ligger sydsiden af bjerget Tverrådalskyrkja i bjergkæden Breheimen .

Harbardsbreen havde i august 2010 et såkaldt jøkelløb, hvor en isdæmning som tilbageholdt en sø ved bræen brast. Store mængder brævand strømmede ud af bræporten og ind i et nærliggende vandmagasin , og videre ud i hovedløbet af Fortundalselvi. Tilsammen blev der i perioden 4. – 7. august 2010 tappet ca. 5,5 mill m³ vand fra bræsøen.

Se også 
 Gletsjere i Norge

Eksterne kilder og henvisninger 

 Harbardsbreen  på Store norske leksikon

Luster
Gletsjere i Vestland
Malaysia ved sommer-OL 2012

Malaysia deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
David Storl

David Storl (født 27. juli 1990 i Rochlitz i Sachsen) er en tysk kuglestøder, der var blandt de bedste i verden i denne disciplin i 2010'erne.

Som ganske ung viste Storl sit talent, da han nogle dage inden sin 17 årsfødselsdag vandt VM-guld for juniorer i 2007. Han fik sit store gennembrud som senior i 2011, da han først vandt EM-sølv indendørs og senere på året blev verdensmester udendørs. Han var som blot 21-årig den yngste verdensmester i kuglestød nogensinde og den første tyske verdensmester i denne disciplin. Året efter vandt han VM-sølv indendørs og EM-guld udendørs.

Han var derfor med i favoritfeltet ved OL 2012 i London, og i kvalifikationsrunden stødte han 21,15 m, hvilket var næstbedst efter amerikaneren Reese Hoffa og foran den største favorit, polakken Tomasz Majewski. I finalen førte Storl det meste af vejen med stød på 21,84 og 21,86 m i sine to første forsøg, men Majewski nåede i sit sidste forsøg ud på 21,89 m og sikrede sig dermed guldet. Storls 21,86 m var rigeligt til at sikre ham sølvet, mens Hoffa nåede ud på 21,23 m og dermed fik bronze.

Storl vandt igen VM-guld udendørs i 2013, og i 2014 vandt han VM-sølv indendørs og EM-guld udendørs. Året efter vandt han sin eneste EM-guld indendørs og fulgte det op med VM-sølv udendørs senere på året. I 2016 vandt han sin tredje EM-guldmedalje i træk, og han var derfor igen blandt favoritterne ved OL 2016 i Rio de Janeiro. Han var dog ikke så stærk ved legene, hvor han først lige akkurat klarede at kvalificere sig til finalen, men her ikke var meget bedre og endte på en syvendeplads med 20,64 m.

I 2017 vandt han EM-bronze indendørs, og i 2018 VM-sølv indendørs. I 2019 fik han en rygskade, der blandt andet forhindrede ham i at stille op til VM.

Referencer

Eksterne henvisninger 

 

Kuglestødere fra Tyskland
Medaljevindere fra Tyskland ved sommer-OL 2012
Deltagere for Tyskland ved sommer-OL 2016
Olympiske sølvmedaljevindere fra Tyskland
Chorzów

Chorzów (tysk Königshütte) er en by i Øvre Schlesien i Polen. Byen har et areal på 33.2 km/2 og er hjemby for 108.640 indbyggere (2016) Den ligger i det voivodskabet śląskie, og er del af det øvreschlesiske industriområde.

Eksterne henvisninger 

Byer i Polen
Zawiercie

Zawiercie er en by i voivodskabet Schlesien i det sydlige Polen med 51.748 indbyggere(2012). Byen ligger nær kilden Warta-flodens kilde. Byen har historisk været kendt under navnene Zaveyurchy, Zavertse, Zavirtcha og Zavyerche. Byen ligger ligger i den historiske region Lillepolen nær den historiske region Schlesien.

Kilder

Eksterne henvisninger 

Byer i Polen
Breheimen

Breheimen er en bjergkæde i Vestland (Stryn og Luster kommuner) og Innlandet fylke, (Skjåk og Lom kommuner) i Norge. Området ligger vest for Jotunheimen (Riksveg 55 markerer grænsen), nord for Sognefjorden og (syd)øst for Nordfjord og Riksveg 15. Breheimen har, som navnet viser, mange isbræar – blandt andet Jostedalsbreen, (som er den største gletcher i Norge) og Harbardsbreen.

Blandt de mere markante bjerge i området er Skåla, Lodalskåpa, Høgste Breakulen, Tverrådalskyrkja og Hestbrepiggan.

Eksterne kilder og henvisninger 
 Om Breheimen på scandinavianmountains.com
 Kort
 Breheimen på Store norske leksikon

Bjerge i Vestland
Bjerge i Innlandet
Bjergkæder i Europa
Tverrådalskyrkja

Tverrådalskyrkja er et rygformet bjerg der ligger i bjergkæden Breheimen, på grænsen mellem Skjåk kommune i Innlandet i nord og Luster kommune i Vestland i syd .

Toppunkt og bestigning 
Den højeste top (Tverrådalskyrkja eller Store Tverrådalskyrkja) er 2.087 moh. Toppen har en meget karakteristisk og dominerende profil når man ser den fra Sota i Skjåk. Tverrådalskyrkja har også et lavere toppunkt, Søre Tverrådalskyrkja, som er 2.034 moh. og ligger ca. 700 m sydvest for det højeste toppunktet.

Toppen blev besteget første gang 2. august 1842 af Harald Nicolai Storm Wergeland. I dag er den almindeligste rute til toppen op af østryggen fra Fortundalsbreen.

Tverrådalskyrkja ligger på en 125. plads på listen over Norges højeste bjerge .

Galleri

Eksterne kilder og henvisninger 

 «Tverrådalskyrkja» hos Scandinavians Mountains.com

Bjerge i Innlandet
Bjerge i Vestland
Luster
Skjåk
Fransk vædder

Fransk vædder er er en kaninrace, der har været kendt siden 1600-1700-tallet. 

Racen har hængeører, der sandsynligvis er fremkommet gennem en eller flere mutationer. 

Racen Fransk vædder er formentlig udviklet i Frankrig. 

Racen optrådte første gang på udstilling ved en udstilling i Boulogneskoven i Paris i 1863, hvor 19 af de 42 udstillede kaniner var franske væddere.

Se også 
 Tamkanin
 Vildkanin

Eksterne links 
 Lop Rabbit Club of America 

Kaninracer